CELEX: 62013TN0473
Language: sk
Date: 2013-09-03 00:00:00
Title: Vec T-473/13: Žaloba podaná 3. septembra 2013 — G-Star Raw/ÚHVT — PepsiCo (PEPSI RAW)

23.11.2013   
            
            
               SK
            
            
               Úradný vestník Európskej únie
            
            
               C 344/57
            
         Žaloba podaná 3. septembra 2013 — G-Star Raw/ÚHVT — PepsiCo (PEPSI RAW)
   (Vec T-473/13)
   2013/C 344/105
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: G-Star Raw CV (Amsterdam, Holandsko) (v zastúpení: J. van Manen, M. van de Braak a L. Fresco, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalšia účastníčka konania pred odvolacím senátom: PepsiCo, Inc. (New York, Spojené štáty)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 25. júna 2013 vo veci R 1586/2012-2,
            
         
               —
            
            
               zaviazal žalovaného na náhradu trov tohto konania,
            
         
               —
            
            
               zaviazal ďalšiu účastníčku konania pred odvolacím senátom na náhradu trov konania, pokiaľ sa na ňom zúčastní, ako aj na náhradu trov konania na ÚHVT.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalšia účastníčka konania pred odvolacím senátom.
   
      Prihlasovaná ochranná známka Spoločenstva: obrazová ochranná známka obsahujúca slovné prvky „PEPSI RAW“ pre výrobky zaradené do triedy 32 — prihláška ochrannej známky Spoločenstva č. 6788004.
   
      Majiteľka ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: slovná ochranná známka „RAW“ pre výrobky zaradené do triedy 25 — ochranná známka Spoločenstva č. 4743225.
   
      Rozhodnutie námietkového oddelenia: vyhovenie námietkam a zamietnutie prihlášky ochrannej známky Spoločenstva.
   
      Rozhodnutie odvolacieho senátu: zrušenie napadnutého rozhodnutia.
   
      Dôvody žaloby: porušenie článku 8 ods. 1 písm. b) nariadenia o ochrannej známke Spoločenstva.